شه‌فه‌ق نيوز/ ئداره‌ى ناوچه‌يى له‌ پاريزگاى نه‌ينه‌وا، ئاشكراى پشوو ده‌وام فه‌رمى كرد له‌ ده‌زگايه‌يل ده‌وڵه‌ت ئه‌را ماوه‌ى دو رووژ وه‌خاتر له‌وه‌رگرتن رێ وشوون خواست ئه‌را نواگيرى له‌ ڤايرۆس كۆرۆنا وه‌ره‌و پاريزگاگه‌.
له‌و باوه‌ته‌و، نويسينگه‌ى ره‌سانن پاريزگاى نه‌ينه‌وا له‌ به‌ياننامه‌يگ ئه‌را شه‌فه‌ق نيوز وت: جوور باقى پاريزگايه‌يل تر هاوساو گرتنه‌وه‌ر رێ وشوونن خواست، نه‌جم جبورى پاريزگار نه‌ينه‌وا ئاشكراى پشوو ده‌وام فه‌رمى كرد له‌ سه‌رجه‌م پاريزگاگه‌ ته‌نيا ده‌زگايه‌يل خزمه‌تگوزارى له‌لى بترازيه‌ێد ئه‌را هه‌ردوگ رووژ چوارشه‌ممه‌و په‌نجشه‌ممه‌، ئه‌ويش له‌وه‌ر مقه‌يه‌تيكردن له‌ ته‌ندروستى و سه‌ڵامه‌تى هاووڵاتيه‌يل.
يه‌يش له‌وه‌ختيگه‌ ك عراق له‌ رووژ دوشه‌ممه‌وه‌ نزيكه‌ى 5 حاڵه‌ت تويشهاتن وه‌ ڤايرۆس كۆرۆنا تۆمار كردگه‌.
